2023 1 20
LT
Europos Sąjungos oficialusis leidinys
C 20/5
PRIĖMĖ ŠIĄ REKOMENDACIJĄ:
I SKYRIUS.
TIKSLAS, TAIKYMO SRITIS IR PRIORITETAI
1)
Šioje rekomendacijoje nurodyti tikslinai veiksmai Sąjungos ir nacionaliniu lygmeniu, kuriais savanoriškai remiamas ir didinamas ypatingos svarbos infrastruktūros atsparumas, daugiausia dėmesio skiriant didelę tarpvalstybinę reikšmę turinčiai ypatingos svarbos infrastruktūrai ir nustatytų pagrindinių sektorių infrastruktūrai, pavyzdžiui, energetikos, skaitmeninei, transporto ir kosmoso.
Tuos tikslinius veiksmus sudaro geresnė parengtis, geresnis reagavimas ir tarptautinis bendradarbiavimas.
2)
Informacija, kuria dalijamasi siekiant įgyvendinti šios rekomendacijos tikslus ir kuri yra konfidenciali pagal Sąjungos ir nacionalines taisykles, taip pat taisykles dėl verslo konfidencialumo, su Komisija ir kitomis atitinkamomis institucijomis turėtų būti keičiamasi tik kai tai yra būtina norint užtikrinti tinkamą šios rekomendacijos taikymą.
Ši rekomendacija nedaro poveikio valstybių narių nacionalinio saugumo, visuomenės saugumo ar gynybos esminių interesų apsaugai ir neturėtų būti tikimasi, kad kuri nors valstybė narė dalysis informacija, jei tai galėtų prieštarauti tiems interesams.
II SKYRIUS.
GERESNĖ PARENGTIS
Valstybių narių lygmens veiksmai 3)
Atnaujindamos rizikos vertinimus arba esamas lygiavertes analizes, valstybės narės turėtų apsvarstyti galimybę laikytis visas pavojaus rūšis apimančio požiūrio, atsižvelgdamos į kintantį dabartinių grėsmių jų ypatingos svarbos infrastruktūrai pobūdį, ypač nustatytuose pagrindiniuose sektoriuose, ir, kai įmanoma, visuose sektoriuose, kuriems taikoma rengiama nauja ypatingos svarbos subjektams taikoma teisinė sistema.
4)
Valstybių narių prašoma, kai įmanoma, paspartinti parengiamąjį darbą ir priimti atsparumo didinimo priemones, kaip pavedama pagal būsimą ypatingos svarbos subjektams taikomą teisinę sistemą, ypač daug dėmesio skiriant bendradar­ biavimui ir dalijimuisi atitinkama informacija tarp valstybių narių ir su Komisija, susijusiems su didelę tarpvalstybinę reikšmę turinčių ypatingos svarbos subjektų nustatymu ir paramos nustatytiems ypatingos svarbos subjektams didinimu siekiant didinti jų atsparumą.
5)
Valstybės narės turėtų remti ekspertų mokymą, pratybas ir ekspertų tarpusavio dalijimąsi geriausios praktikos pavyzdžiais ir įgyta patirtimi.
Valstybės narės turėtų skatinti ekspertus dalyvauti esamų nacionalinių ir tarptautinių mokymo platformų veikloje, pavyzdžiui, pagal SCSM.
6)
Valstybės narės turėtų skatinti ir remti ypatingos svarbos infrastruktūros objektų operatorius, bent energetikos sektoriuje, kad jie atliktų testavimą nepalankiausiomis sąlygomis laikydamiesi Sąjungos lygmeniu bendrai sutartų principų, kai tai naudinga.
Testuojant nepalankiausiomis sąlygomis turėtų būti įvertinamas ypatingos svarbos infrastruktūros atsparumas priešiškoms žmogaus sukeltoms grėsmėms.
Todėl valstybės narės turėtų stengtis kuo greičiau ir ne vėliau kaip iki 2023 m. pirmo ketvirčio pabaigos nustatyti, kokios atitinkamos ypatingos svarbos infrastruktūros testavimą reikia atlikti, ir pasikonsultuoti su atitinkamos ypatingos svarbos infrastruktūros objektų operatoriais.
Be to, valstybės narės turėtų remti ypatingos svarbos infrastruktūros objektų operatorius, kad jie tą testavimą atliktų kuo greičiau ir siektų jį užbaigti ne vėliau kaip iki 2023 m. pabaigos, laikydamiesi nacionalinės teisės.
Taryba ketina testavimo nepalankiausiomis sąlygomis padėtį įvertinti ne vėliau kaip iki 2023 m. balandžio mėn. pabaigos.
7)
Ypatingos svarbos infrastruktūrai kylančios grėsmes sparčiai kinta, todėl itin svarbu išlaikyti aukštą apsaugos lygį.
Valstybės narės raginamos skirti pakankamai finansinių išteklių savo atitinkamų nacionalinių institucijų pajėgumams stiprinti ir jas remti, kad jos galėtų padidinti ypatingos svarbos infrastruktūros atsparumą.
Valstybės narės taip pat raginamos skirti pakankamai finansinių išteklių valdžios institucijoms, atsakingoms už didelio masto kibernetinio saugumo incidentų valdymą, jas remti ir užtikrinti, kad jų reagavimo į kompiuterių saugumo incidentus tarnybos (CSIRT) ir kompetentingos institucijos visapusiškai dalyvautų atitinkamai CSIRT tinkle ir EU-CyCLONe.